  Майя Бывальцева Вить учырын урмон висён пусйизы Пичи Пурга ёросын 2017-тӥ ар кутсконысен. Со сярысь ивортэ Удмуртиысь ветеринарияя валтӥсь управленилэн пресс-службаез. Куиняз учырын урмон висёнэз шараязы Итэшпочинка, Вуж Мӧнья но Баграш-Бигра гуртъёсын улӥсьёслэн юртъер котыразы пырам ӟичыослэсь. Кыказ учырын висёнэз шедьтӥзы дор пӧйшуръёслэсь — Шор Кечол гуртын гурт кечлэсь но Покчи Бӧдья гуртын пунылэсь. Пичи Пурга ёросысь пӧйшуръёслэн висёнъёсынызы нюръяськонъя станциысь ӧнерчиос ар кутсконысен 6 сюрс 600 йыр пудолы, 1 сюрс 700 пуныослы но коӵышъёслы прививка пуктӥзы, кыр пӧйшуръёс понна 9 сюрс 600 доза вакцина тыризы. Ӧнерчиослэн верамзыя, туннэ Удмуртиысь 27 гуртъёсын урмон висёнъя югдур умойтэм Тегъёс: Мерлык Тазалык Удмуртия урмон ПичиПурга пӧйшуръёс  